Zápis detí do Materskej školy pre školský rok 2026/2027 systémom ePrihlášky

Termín podávania žiadostí: 04. máj 2026 – 06. máj 2025
 
Na základe § 59 zákona NR SR č. 245/2008 o výchove a vzdelávaní (školský zákon) v platnom znení sa žiadosť o prijatie dieťaťa do Materskej školy, Základná škola s materskou školou, Hlavná 369, Hrabušice v školskom roku 2026/2027 podáva na formulári schválenom a zverejnenom ministerstvom školstva. Ak ide o dieťa so zdravotným znevýhodnením, k žiadosti sa prikladá aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.

Ústny pohovor zákonných zástupcov dieťaťa spolu s dieťaťom bude prebiehať bude v dňoch od 04. 05. 2026 (pondelok) – 06. 05. 2026 (streda) v čase od 09.00 hod. do 13.00 hod. v Materskej škole v Hrabušiciach.

Žiadosť spolu s prílohami je potrebné vytlačiť, podpísať a doručiť do materskej školy.

Miesta podávania žiadostí:
Materská škola – Základná škola s materskou školou, Hlavná 369, Hrabušice
PaedDr. Radoslava Flimerová, zástupkyňa riaditeľky pre MŠ
t. č. 0911 434 856
e-mail: flimerova.mshrabusice@gmail.com

Podmienky prijímania:
Na predprimárne vzdelávanie sa prijíma dieťa od troch rokov veku, výnimočne možno prijať dieťa od dovŕšenia dvoch rokov veku. Pre dieťa, ktoré dosiahne päť rokov veku do 31. augusta 2026 je predprimárne vzdelávanie povinné a bude prednostne prijaté do spádovej materskej školy podľa adresy trvalého pobytu.
Dieťa sa do materskej školy prijíma na základe písomnej žiadosti zákonného zástupcu. Tlačivo „Žiadosť o prijatie dieťaťa na predprimárne vzdelávanie“ je dostupné v materskej škole a na webovej stránke školy. Zákonní zástupcovia spolu s písomnou žiadosťou o prijatie dieťaťa na predprimárne vzdelávanie predkladajú aj „Potvrdenie o zdravotnej spôsobilosti dieťaťa“ od všeobecného lekára pre deti a dorast, ktoré musí obsahovať aj údaj o povinnom očkovaní.

Ak ide o dieťa so špeciálnymi výchovno-vzdelávacími potrebami, zákonný zástupca predkladá spolu so žiadosťou o prijatie dieťaťa na predprimárne vzdelávanie aj potvrdenie lekára o zdravotnej spôsobilosti, vyjadrenie príslušného zariadenia výchovného poradenstva a prevencie a informovaný súhlas zákonných zástupcov.

Ak ide o dieťa s nadaním, zákonný zástupca predkladá spolu so žiadosťou o prijatie dieťaťa na predprimárne vzdelávanie aj potvrdenie lekára o zdravotnej spôsobilosti, vyjadrenie príslušného zariadenia poradenstva a prevencie a informovaný súhlas zákonných zástupcov.

Pri prijímaní na predprimárne vzdelávanie má prednosť dieťa, ktoré:
· do 31.8.2026 dovŕši päť rokov veku a predprimárne vzdelávanie je pre neho povinné
· do 31.8.2026 dovŕši štyri roky veku
· do 31.8.2026 dovŕši tri roky veku
· je mladšie ako tri roky, môže byť prijaté iba v prípade voľnej kapacity MŠ a ak má dostatočne osvojené sebaobslužné zručnosti.

K zápisu je potrebné doniesť:
· Rodný list dieťaťa
· Občiansky preukaz
· Lekárske potvrdenie o spôsobilosti dieťaťa navštevovať MŠ, ktoré obsahuje údaj o povinnom očkovaní dieťaťa.

[bookmark: _GoBack]Vydávanie rozhodnutí:
 Písomné rozhodnutie o prijatí alebo neprijatí dieťaťa na predprimárne vzdelávanie od 1. septembra 2026 bude vydané do 30. júna 2026 a doručené zákonným zástupcom elektronicky alebo osobne, prípadne poštou.




